jkorsvik/nowiki_second_scrape_merged huggingface dataset:
Handelens Miljøfond

Handelens Miljøfond er en forening som ble stiftet 24. november 2017.
Foreningens formål er på vegne av medlemmene å bidra til å etterleve kravene og intensjonene i EU-direktiv 2015/720 om lette plastbæreposer, og gjennom tildeling av midler til prosjekter som oppfyller foreningens formål:

Støtte tiltak som reduserer plastbæreposeforbruket,
Støtte tiltak som styrker arbeidet mot marin- og landbasert plastforsøpling, primært nasjonalt, men også internasjonalt, og
Støtte tiltak som styrker arbeidet med økt ressursutnyttelse av plast, herunder gjenvinning.Styret velges blant medlemmer av foreningen samt fra miljøbevegelsen og avfallsbransjen.


== Eksterne lenker ==
Handelens Miljøfonds nettsted
Bernadett Bognár-Bódi

Bernadett Bognár-Bódi (født Bódi 9. mars 1986 i Szeged) er en ungarsk håndballspiller, som spiller for den ungarske klubben Győr og det ungarske landslaget.


== Karriere ==


=== Klubb ===
Bognár-Bódi har i sin karriere kun spilt for ungarske klubber, med unntak av et opphold i den danske klubben Randers fra 2007 til 2009.


=== Landslag ===
Hun debuterte på det ungarske landslaget den 2. mars 2005 i en landskamp mot Danmark.Bognár-Bódi representerte Ungarn under Sommer-OL 2008 i Beijing, hvor Ungarn endte på 4.-plass, etter å ha tapt mot Russland i semifinalen og Sør-Korea i bronsefinalen.
Hun har spilt fem Europamesterskap (2008, 2010, 2012, 2014 og 2016) og fire Verdensmesterskap (2009, 2013, 2015 og 2017).


== Referanser ==


== Eksterne lenker ==
(en) Bernadett Bognár-Bódi – Olympedia 
(en) Bernadett Bognár-Bódi – Sports-Reference (OL-resultater – arkivert) 
(en) Bernadett Bognár-Bódi – Det europeiske håndballforbundet (EHF)
Fysikoteologi

Fysikoteologi (av gresk fysiko's, «naturlig», og teologi), naturlig teologi er en fagretning som streber etter å fra skapelsens formålsmessige innretning, orden og skjønnhet å finne frem til at et allmektig guddomsvesen eksisterer som verdens skaper og opprettholder. 


== Kilder ==
Fysikoteologi i Nordisk familjebok (2. utgave, 1908)
Hver dag er en festdag

Hver dag er en festdag (orig. L'Oro di Napoli) er en italiensk komedie og antologi-film fra 1954 bestående av tre adskilte deler som alle er regissert av Vittorio De Sica. 


== Medvirkende ==


=== Segment Teresa ===
Silvana Mangano – Teresa
Erno Crisa – Don Nicola


=== Segment Pizze a credito ===
Sophia Loren – Sofia
Paolo Stoppa – Don Peppino, ektemannen
Giacomo Furia – Rosario, Sofias mann
Alberto Farnese – Alfredo, Sofias elsker
Tecla Scarano – Don Peppinos venn


=== Segment Il professore ===
Eduardo De Filippo – Don Ersilio Miccio
Tina Pica – gammel dame


=== Segment Il guappo ===
Totò – Don Saverio Petrillo
Lianella Carell – Carolina, Don Saverios kone


== Referanser ==


== Eksterne lenker ==
(en) Hver dag er en festdag på Internet Movie Database 
(no) Hver dag er en festdag hos Filmfront 
(sv) Hver dag er en festdag i Svensk Filmdatabas 
(fr) Hver dag er en festdag på Allociné 
(nl) Hver dag er en festdag på MovieMeter 
(en) Hver dag er en festdag på AllMovie 
(en) Hver dag er en festdag på Turner Classic Movies 
(en) Hver dag er en festdag på Rotten Tomatoes
Mannen, kvinnen og pengene

Mannen, kvinnen og pengene (italiensk: Oggi, domani, dopodomani) er en italiensk komedie og antologi-film fra 1965 bestående av tre adskilte deler som er regissert av henholdsvis Eduardo De Filippo, Marco Ferreri og Luciano Salce. 
Hovedrollene spilles av Marcello Mastroianni, Virna Lisi, Catherine Spaak, Pamela Tiffin og Luciano Salce.


== Handling ==
Den pengegriske bankfunksjonæren Michele Gaspari (Mastroianni) selger sin hustru Pepita til en sjeik med mange koner. Pepita hevner seg ved å selge Michele til en homoseksuell sjeik. Men de to kommer sammen igjen til slutt.


== Referanser ==


== Eksterne lenker ==
(en) Mannen, kvinnen og pengene på Internet Movie Database 
(sv) Mannen, kvinnen og pengene i Svensk Filmdatabas 
(fr) Mannen, kvinnen og pengene på Allociné 
(en) Mannen, kvinnen og pengene på AllMovie 
(en) Mannen, kvinnen og pengene på Turner Classic Movies
Kvindekongen

Kvindekongen (orig.: The Married Virgin) er en amerikansk romantisk stumfilm fra 1918 regissert av Joseph Maxwell med Vera Sisson, Kathleen Kirkham og Rudolph Valentino i hovedrollene. 


== Eksterne lenker ==
(en) Kvindekongen på Internet Movie Database 
(en) Kvindekongen på AllMovie
Ørnen (film)

Ørnen (orig.: The Eagle) er en amerikansk historisk stumfilm fra 1925 regissert av Clarence Brown, og med Rudolph Valentino, Vilma Bánky, og Louise Dresser i hovedrollene. Filmens handling er løst basert på Aleksandr Pusjkins roman Dubrovskij fra 1841. Kopier av filmen er bevart i EmGee Film Library samt flere private samlinger.


== Handling ==
Vladimir Dubrovskij er en ung kosakkløytnant som tjenestegjør i den russiske hæren. Han vekker Katarina den stores interesse og etter å ha avvist hennes amorøse invitt tvinges han rømme tilbake til kasernen. Der finner han et brev fra sin far som ber Vladimir hjelpe ham mot en nabo, Kyrilla Troekouroff, som forsøker å stjele farens eiendom. Når han vender tilbake til keiserpalasset oppdager han att det det har blitt satt en pris på hans hode.
Vladimir reiser hjem og finner sin far døende i en bondes stue. Han sverger hevn på Kyrilla og blir Ørnen, lederen for en røverbande som tar de fattige og undertryktes parti. Han lurer seg in i Kyrillas hjem gjennom å forkle seg som datterens fransklærer. Vladimir forelsker seg i dattern (Mascha) og legger fra seg hevnplanene. Han arresteres så av tsarinnens soldater og dømmes till døden, Mascha gifter seg med ham i fengselet. Tsarinnen angrer dødsdommen og iscenesetter en falsk henrettelse. Etter skinnhenrettelsen er over lar hun de nygifte forlate landet.


== Medvirkende ==
Rudolph Valentino - Vladimir Dubrovskij
Vilma Bánky - Mascha Troekouroff
Louise Dresser - Katarina II
Albert Conti - Kuschka
James Marcus - Kyrilla Troekouroff
George Nichols - dommeren
Carrie Clark Ward - Aurelia
Michael Pleschkoff - kapten Kuschka
Spottiswoode Aitken - Dubrovskijs far


== Referanser ==


== Eksterne lenker ==
(en) Ørnen på Internet Movie Database 
(sv) Ørnen i Svensk Filmdatabas 
(fr) Ørnen på Allociné 
(nl) Ørnen på MovieMeter 
(en) Ørnen på AllMovie 
(en) Ørnen på Turner Classic Movies
Jiřina Adamičková

Jiřína Adamičková-Pelcová (født 22. november 1969) er en tidligere skiskytter som deltok for Tsjekkoslovakia og senere Tsjekkia.
Hun deltok i tre olympiske vinterleker, 1992, 1994 og 1998. Hun vant verdenscupen i skiskyting sammenlagt i sesongen 1989/90. Hun var med på Tsjekkoslovakias lag som ble verdensmester i stafett i VM i skiskyting 1993 i Borovets i Bulgaria.


== Referanser ==


== Eksterne lenker ==
IBU
(en) Jiřina Pelcová – Olympedia 
(en) Jiřina Pelcová – Sports-Reference (OL-resultater – arkivert) 
(cz) Jiřina Pelcová – Tsjekkias olympiske komité 
(en) Jiřina Pelcová – IBU 
(en) Jiřina Pelcová – TheSports.org
Meniellus

Meniellus er en slekt av biller som tilhører familiegruppen bladbiller (Chrysomelidae).


== Utseende ==
Små (3 - 4 millimeter), ovale, halvblanke, brunrøde bladbiller, kan ha svarte flekker. Pronotum er rundet, ved roten nesten like bredt som dekkvingene, som har kraftige punktrader.


== Levevis ==
Både larvene og de voksne (imago) er planteetere.


== Utbredelse ==
Slekten er vidt utbredt i Afrika.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien Rotbladbiller, Eumolpinae Hope, 1840
stammen Typophorini Balý, 1865
slekten Meniellus Weise, 1903Meniellus kohlschuetteri Weise, 1903
Meniellus maculicollis (Jacoby, 1897)


== Referanser ==


== Eksterne lenker ==
(en) Meniellus i Global Biodiversity Information Facility 
Bilde av Meniellus kohlschuetteri
Bilde av Meniellus maculicollis
Pseudostonopa

Pseudostonopa er en slekt av biller som tilhører familiegruppen bladbiller (Chrysomelidae).


== Utseende ==
Små (ca. 4 - 5 millimeter), kantet-ovale, halvblanke, brunrødlige bladbiller. Pronotum er rundet, ved roten nesten like bredt som dekkvingene, som har kraftige punktrader.


== Levevis ==
Både larvene og de voksne (imago) er planteetere.


== Utbredelse ==
Slekten er utbredt i India og Nepal.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien Rotbladbiller, Eumolpinae Hope, 1840
stammen Typophorini Balý, 1865
slekten Pseudostonopa Jacoby, 1903
Pseudostonopa bicolor Jacoby, 1903
Pseudostonopa biplagiata (Jacoby, 1889)
Pseudostonopa castanea Jacoby, 1908
Pseudostonopa fulviventris Kimoto, 2004
Pseudostonopa picea Jacoby, 1908


== Referanser ==


== Eksterne lenker ==
(en) Pseudostonopa i Global Biodiversity Information Facility 
Pseudostonopa – detaljert informasjon på Wikispecies
Bente Kjølstad

Bente Kjølstad (født 3. april 1955), gift Trondalen, er en norsk tidligere tennisspiller.
Kjølstad vant titalls NM-gull i perioden frem til 1982. Hun vant kongepokalen i 1974 og 1981.
I tillegg har hun svært mange NM i lagspill (Nordstrand Tennisklubb) samt mange NM som junior (under 16 og under 18) - i de forskjellige grenene både uten- og innendørs. 
Hun er gift med professor Jon Martin Trondalen, og de driver sammen vingården Château Bastoney i Bordeaux nær Libourne (Right Bank) i Frankrike.


== NM-gull (kun senior; ekslusiv junior og lagspill) ==


== Se også ==
Norgesmesterskapet i tennis


== Kilder ==
Berit Skirstad (1986): Hvem er hvem i norsk idrett?, s. 276.
Tom A. Schanke, red. (2012). Norsk Idrettsleksikon – Toppidrett i 150 år (norsk). 3. Norge: Tom A. Schankes Forlag. s. 231–241. ISBN 978-82-303-2060-0. 


== Referanser ==
Caroline Elisabeth Ullring

Caroline Elisabeth Ullring (født 1. april 1975) er en norsk tidligere tennisspiller fra Oslo.
Hun vant sju NM-gull i perioden 1993–2000.


== NM-gull ==


== Se også ==
Norgesmesterskapet i tennis


== Kilder ==
Tom A. Schanke, red. (2012). Norsk Idrettsleksikon – Toppidrett i 150 år (norsk). 3. Norge: Tom A. Schankes Forlag. s. 231–241. ISBN 978-82-303-2060-0. 


== Eksterne lenker ==
Profil hos Norges Tennisforbund
Caroline Rohde-Moe

Caroline Rohde-Moe (født 10. april 1992) er en norsk tennisspiller fra Blommenholm.
Hun vant 11 NM-gull i perioden 2010–2021. Hun vant kongepokalen i 2010 og 2012.


== NM-gull ==


== Se også ==
Norgesmesterskapet i tennis


== Referanser ==


== Kilder ==
Tom A. Schanke, red. (2012). Norsk Idrettsleksikon – Toppidrett i 150 år (norsk). 3. Norge: Tom A. Schankes Forlag. s. 231–241. ISBN 978-82-303-2060-0. 


== Eksterne lenker ==
Profil hos Norges Tennisforbund
(en) Caroline Rohde-Moe – WTA Tennis 
(en) Caroline Rohde-Moe – ITF Tennis 
(en) Caroline Rohde-Moe – FedCup
Caroline Tidemand

Caroline Tidemand (født 29. april 1982) er en norsk tidligere tennisspiller.Hun vant 10 NM-gull i perioden 1998–2001. Hun vant kongepokalen i 1998, 1999, 2000, 2001.Tidemand ble tidenes yngste seniormester i tennis da hun vant NM som 16-åring i 1998. Hedda Ødegaard gjentok denne bedriften i 2011.


== NM-gull ==


== Se også ==
Norgesmesterskapet i tennis


== Referanser ==


== Eksterne lenker ==
Profil hos Norges Tennisforbund
Ermin av Lobbes

Ermin av Lobbes (latin: Erminus; også Erwin og Ervin; født i Saint-Erme-Outre-et-Ramecourt Herly (Ercliacum) ved Sissonne i Frankrike, død 25. april 737 i Lobbes i Hainault i Belgia) var abbedbiskop av abbediet Lobbes.


== Liv og virke ==


=== Bakgrunn ===
Ermin stammet fra en fornem frankisk godseierfamilie og ble født i Herly (Ercliacum). Landsbyen er nå oppkalt etter ham, og heter nå Saint-Erme-Outre-et-Ramecourt). Han studerte ved katedralskolen i Laon.


=== Prest ===
I Laon ble han presteviet av den stedlige biskop, Madalgar/Madalgaire (ca 682–713). Han ble Madalgars kapellan og skriftefar og kanoniker ved katedralen i Laon, Notre-Dame de Laon.


=== Munk ===
I Laon ble han kjent med den senere helligkårede abbedbiskop Ursmar av Lobbes. Denne beveget Ermin til å beslutte seg til å inntre som munk i benediktinerabbediet Lobbes ved Charleroi, grunnlagt av den hellige Landelin. Ermin skjenkt abeddiet betydelige landegods i området rundt Laon. I en fortegnelse som stammer fra året 869 nevnes: Herly, Outre, Ramecourt, Ecorest-lez-Chèvres, Berrieux, Lierval og Juvincourt. Ved Herly, Ermins fødested, etablerte benediktinermunkene fra Lobbes et priorat, som lenge etter fikk sitt navn endret til Saint-Erme.


=== Biskop ===
Da Ursmar av aldersgrunner og svekket av helseproblemer begynte å nedlegge sitt embede som abbed og biskop, ble Ermin på Ursmars forslag først valgt til hans koadjutor, og så til hans etterfølger. Han ble i 713, etter Ursmars død, viet til biskop, og var så i 25 år Lobbes' abbedbiskop. Han forfdattet sin lærers og forgjengers, den hellige Ursmars, Vita.
Etter sin død ble han først stedt til hvile i klosterets kirke, viet til Vår Frue. I 1409 ble hans levninger overført til krypten under kollegiatkirrken St. Ursmer i Lobbes. En av hans første etterfølgere som abbed av Lobbes, Anson, nedtegnet levnetsskildringer over abbedbiskopene Usmar og Ermin .Ermin æres som helgen i den katolske kirke. Hans minnedag er den 25. april. I kunsten gjengis han i abbeddrakt og med en bok.


== Litteratur ==
(de) Ekkart Sauser: «Ermin av Lobbes» i Biographisch-Bibliographisches Kirchenlexikon (BBKL). Bind 22, Nordhausen 2003, ISBN 3-88309-133-2, sp. 310.
Gustave Boulmont: Les fastes de l'abbaye d'Aulne la riche de l'ordre de Cîteaux, Vanderpoorten+Delvaux. Gand+Namur, 1907, https://archive.org/stream/MN5042ucmf_2#page/n5/mode/2up, lest 21. juni 2013.
Joachim Vos: Lobbes. Son abbaye et son chapitre: Histoire complète du monastère de Saint-Pierre à Lobbes et du chapître de Saint-Ursmer à Lobbes et à Binche, =Ch. Peeters, Louvain, 1865, I.
Joachim Vos: Loppes. Son abbaye et son chapitre: Histoire complète du monastère de Saint-Pierre à Lobbes et du chapître de Saint-Ursmer à Lobbes et à Binche, Ch. Peeters, Louvain, 1865, II.


== Referanser ==


== Eksterne lenker ==
Heiliger Ermin von Lobbes, bei Diözesanbibliothek Münster
Ermin, i Ökumenisches Heiligenlexikon
La collégiale de Lobbes 
A. Dimier: L'Abbaye de Vauclair et le Prieuré Saint-Erme (französisch) (PDF-Datei; 290 kB), auf der Website der Fédération des sociétés histoire et d'archéologie de l'Aisne
Lupu Pick

Lupu Pick (født 2. januar 1886 i Iași i Romania, død 7. mars 1931 i Berlin) var en tysk skuespiller, filmregissør, filmprodusent, og manusforfatter i stumfilmperioden.
Han spilte i 50 filmer mellom 1910 og 1928.


== Liv og virke ==
Lupu Pick ble født i Romania til en østerriksk far og en mor av rumensk herkomst. Han begynte som teaterskuespiller som 19-åring på Schillertheater i Altona i Hamburg, og 1910 fikk han arbeide som  regissør og satte opp stykker på Sommertheater i Flensburg. Samme år begynte han også spille i filmer og han fikk raskt roller hos etablerte filmskapere som Gerhard Lamprecht, Richard Oswald, Henrik Galeen, Fritz Lang og etter hvert og filmer i egen regi. 
I 1917 grunnla han filmproduksjonsselskapet Rex-Film AG.
Pick var gift med skuespillerinnen Edith Posca.


== Filmer i utvalg ==


=== regissør ===
1917 – Das Bildnis des Dorian Gray
1919 – Tötet nicht mehr!
1921 – Der Dummkopf
1926 – Vildanden
1931 – Gassenhauer


== Referanser ==


== Eksterne lenker ==
(en) Lupu Pick på Internet Movie Database 
(sv) Lupu Pick i Svensk Filmdatabas 
(fr) Lupu Pick på Allociné 
(en) Lupu Pick på AllMovie 
(en) Lupu Pick hos The Movie Database
Éva Kiss

Éva Kiss (10. juli 1987 i Nádudvar) er en ungarsk håndballmålvakt, som spiller for den ungarske klubben Győr og det ungarske landslaget.


== Karriere ==


=== Klubb ===
Kiss har spilt hele sin karriere i Ungarn. Hun spilte åtte år for Debrecen fra 2003 til 2011. Etter opphold i Veszprém, Siófok og Fehérvár, signerte Kiss i 2015 under for storklubben Győr.


=== Landslag ===
Kiss debuterte på det ungarske landslaget den 22. september 2009 i en landskamp mot Tyskland.Hun har spilt fire Europamesterskap (2012, 2014, 2016 og 2018) og to Verdensmesterskap (2013 og 2015).


== Referanser ==


== Eksterne lenker ==
(en) Éva Kiss – Det europeiske håndballforbundet (EHF)
Døden leker blindebukk

Døden leker blindebukk (originaltittel: Il gatto a nove code) er en italiensk giallo fra 1971 regissert av Dario Argento.


== Handling ==
En ukjent person bryter inn i Terzi Medical Institute, men stjeler tilsynelatende ingenting. Calabresi, en doktor ved instituttet, betror til sin forlovede, Bianca Merusi, at han vet hvem som brøt seg inn i instituttet og hvorfor. Han ønsker å presse denne personen, men tyven dreper ham. En paparazzi-fotograf får Calibresis fall, men ikke morderen, på kamera. Reporter Carlo Giordani har dekket etterforskningen, og skriver en artikkel om Calabresis dødsfall - inkludert fotografiet. Franco "Cookie" Arnò, en middelaldrende blind mann som tidligere var reporter, og hans niese Lori besøker Carlo etter å ha lest artikkelen. Franco har inntrykk av at fotografiet ble beskåret før det havnet i avisen, og fotografen bekrefter dette.
Men etter at de har bedt fotografen om å skrive ut hele fotografiet, blir han også drept. Morderen tar med seg fotografiet kort tid før Carlo, Franco og Lori ankommer. Instituttet forsket på XYY-syndrom, og tror at personer med dette kromosomet har en "kriminell" tendens. Carlo og Franco etterforske saken videre, til tross for at de mottok en truende beskjed fra drapsmannen. Men en kveld unngår både Carlo og Franco separate forsøk på å drepe dem. Senere blir Franco og Carlo kontaktet og avslører at han har kidnappet Lori, og kommer til å drepe henne med mindre de slutter å etterforske. De forstår at drapsmannen kommer til å drepe Lori uansett, og de kontakter politiet.


== Medvirkende ==
Karl Malden: Franco Arno
James Franciscus: Carlo Giordani
Catherine Spaak: Anna Terzi
Tino Carraro: prof. Fulvio Terzi
Pier Paolo Capponi: politisjef Spimi
Horst Frank: prof. dr. Braun
Rada Rassimov: Bianca Merusi
Aldo Reggiani: dr. Casoni
Carlo Alighiero: dr. Calabresi


== Referanser ==


== Eksterne lenker ==
(en) Døden leker blindebukk på Internet Movie Database 
(no) Døden leker blindebukk hos Filmfront 
(sv) Døden leker blindebukk i Svensk Filmdatabas 
(da) Døden leker blindebukk i Danmark Nationale Filminstitut 
(fr) Døden leker blindebukk på Allociné 
(nl) Døden leker blindebukk på MovieMeter 
(en) Døden leker blindebukk på AllMovie 
(en) Døden leker blindebukk på Turner Classic Movies 
(en) Døden leker blindebukk på Rotten Tomatoes 
(en) Døden leker blindebukk på Metacritic
Styrmanden paa "Sally Ann"

Styrmanden paa "Sally Ann" (originaltittel: The Mate of the Sally Ann) er en amerikansk stumfilm fra 1917 regissert av Henry King med Mary Miles Minter i hovedrollen.


== Handling ==
Kaptein Ward er en gammel mann som bor på et skip sammen med barnebarnet Sally. Sallys mor døde når Sally ble født, og avslørte aldri hvem som var barnets biologiske far. Derfor er Ward veldig overbeskyttende ovenfor Sally, og han ber hver dag om muligheten til å gå etter mannen som han tror ødela datteren, og etterlot seg et barnebarn.
En dag ser Sally en hund som har mistet ett bein, og sniker ham om bord på skipet deres. Men hunden stikker av, og Sally følger etter ham til et herskapshus som tilhører dommer Gordon. Der møter hun Hugh Schuyler, den unge vennen til dommeren. De blir raskt forelsket. Dommeren oppdager hvor mye Sally ligner på kvinnen han en gang var gift med. Når dommeren besøker kapteinen, forteller dommeren at han muligens kan være faren til Sally. Ward blir rasende, og forsøker å drepe dommeren, og Sally havner midt i konflikten og blir slått bevisstløs.


== Skuespillere ==
Mary Miles Minter som Sally Ann
Allan Forrest som Hugh Schuyler
George Periolat som kaptein Ward
Jack Connolly som dommer Gordon
Adele Farrington som Mrs. Schuyler


== Eksterne lenker ==
(en) Styrmanden paa "Sally Ann" på Internet Movie Database 
(en) Styrmanden paa "Sally Ann" på AllMovie 
(en) Styrmanden paa "Sally Ann" på Turner Classic Movies
Vitenskapsåret 1627

Vitenskapsåret 1627 er en oversikt over hendelser, prisvinnere, fødte og avdøde personer med tilknytning til vitenskap i 1627.


== Oppdagelsesreiser ==
januar – Det nederlandske handelsskipet «'t Gulden Zeepaert», ført av François Thijssen, seiler langs sørkysten av Australia.


== Astronomi ==
Johannes Kepler får publisert verket «Tabulae Rudolphinae» (De rudolfinske tabellene).


== Matematikk ==
Willebrord van Rojen Snells verk «Doctrina triangulorum», om trigonometri, blir publisert posthumt.


== Biologisk mangfold ==
Den siste uroksen dør, i Jaktorów-skogen, Polen.


== Medisin ==
Adriaan van den Spiegels verk (la)«De humani corporis fabrica libri X tabulis aere incisis exornati» (Om menneskekroppens enhet, bok 10, ... ) blir publisert posthumt, en oppdatering av Andreas Vesalius' verk hundre år tidligere med lignende tittel. Venezia.
Gaspare Asellis (la)«De lactibus sive lacteis venis» (Om melk eller melkende årer) blir publisert posthumt, med den første beskrivelsen av lymfesystemet. Milano.
Giulio Cesare Casseri får publisert verket «Tabulae anatomicae» (Anatomiske tabeller), med 97 kobberstikk, et referanseverk om anatomi med lang anvendelse. Venezia.


== Publikasjoner ==
Francis Bacons verk (la)«Sylva Sylvarum or a natural history in ten centuries» (En naturhistorie over ti århundre) blir publisert posthumt, sammen med romenen «New Atlantis». London.


== Fødsler ==
25. januar – Robert Boyle (død 1691), engelsk-irsk kjemiker.
1. november (dåp) − Georg Everhard Rumphius (død 1702), nederlandsk naturhistoriker og arkitekt..
29. november – John Ray (død 1705), engelsk naturhistoriker.


== Dødsfall ==
22. februar – Olivier van Noort (født 1558), nederlandsk sjøfarer og handelsmann, første nederlender som ledet en jordomseiling.
20. juli – Guðbrandur Þorláksson (født 1541), islandsk biskop og geograf.
21. okober – Frederik de Houtman (født 1571), nederlandsk oppdagelsesreisende.


== Referanser ==
Storelva Allianseidrettslag

Storelva Allianseidrettslag  er et idrettslag fra bydelen Storelva i Tromsø. Fotballaget spiller per 2019 i 4. divisjon i Troms Fotballkrets.


== Tabellen ==


== Eksterne lenker ==
Storelva AIL
Krokelvdalen Idrettslag

Krokelvdalen Idrettslag (stiftet 1974) er et idrettslag fra bydelen Kroken i Tromsø. Fotballaget spiller per 2022 i 4. divisjon i Troms Fotballkrets og vinterserie menn senior 1. division 2022


== Tabellen ==


== Eksterne lenker ==
Krokelvdalen IL
Arild Hjulstad Østbye

Arild Hjulstad Østbye kjent som bymarkmorderen (født 23. september 1917, død ca. 9. september 1943) var en norsk drapsmann som jobbet for Rinnanbanden.
Østbye hadde blitt dømt for flere overfall og voldtektsforsøk før krigen. Sommeren 1942 begynte han å jobbe for de tyske okkupasjonsmyndigetene. Etter enda et overfall i 1942 ble han raskt satt fri etter påtrykk fra disse. Han var en aktivt deltaker i Rinnanbandens torturering av fanger. Vinteren 1942 var han med på likvidasjonen av bandemedlemmene Marino Nilsson og Bjarne Kristensen.
22. august 1943 overfalt og drepte han en kvinne i bymarka. Offeret het Ruth Haarstad og var 22 år gammel. Angivelig forgrep han seg seksuelt på henne etter hun var død. Han ble raskt arrestert av norsk politi, men saken ble tatt over av tyske myndigheter som 9. september 1943 meldte i avisene at han hadde blitt henrettet.


== Referanser ==
Trontveitåna kraftverk

Trontveitåna kraftverk er et vannkraftverk i Nissedal kommune i Vestfold og Telemark.
Det er et elvekraftverk som utnytter et fall på 194 meter i Trontveitåna.
Installert effekt er 1,2 MW fra en peltonturbin. Årsproduksjon er 3,7 GWh.
Kraftverket erstatter det nedlagte Trontveit kraftverk fra 1996, som utnyttet en mindre del av elven.


== Referanser ==


== Kilder ==
«NVE Atlas». Vannkraft.  Norges vassdrags- og energidirektorat
NVE vannkraftdatabase